IL-KTIEB TAL-PROFETA GĦAMOS Ħarsa ħafifa lejn il-ktieb Għamos kien ragħaj minn Tekugħa fis-Saltna ta' Ġuda. Ma kienx imrawwem biex ikun profeta u s-sejħa ta' Alla li bagħtu jwassal il-kelma tiegħu f'Iżrael, ġiet bla mistennija. Għamos telaq minn daru u mar iħabbar f'Betel fis-saltna tat-Tramuntana. Kien żmien ta' ekonomija tajba f'Iżrael fis-snin tal-Profeta Għamos, għall-ħabta ta' u QK. Ġara, però, li n-nies li saru sinjuri, bdew jużaw is-setgħa li kisbu biex jaħqru lill-foqra u jagħmluhom ilsiera. Għamos, l-ewwel ma għamel kien li ħareġ jikkundanna l-aġir tas-sinjuri, li mitlufin fil-għana tagħhom xejn ma qiesu l-ħtiġiet tal-oħrajn. Hu wissiehom dwar l-użu ħażin tal-flus u l-poter tagħhom. Il-poplu kien qed iqim lil allat oħra flimkien mal-qima merfugħa għal Alla ta' missirijiethom. B'hekk, għal darb'oħra, kienu qed jiksru l-patt. Għamos wissiehom li dan kien se jġib fuqhom il-kastig, u ħeġġiġhom jagħżlu lil Alla mill-ġdid. Obogħdu d-deni u ħobbu l-ġid, saħħu l-ġustizzja f'bieb il-belt; U l-Mulej Alla tal-eżerċti għandu mnejn iħenn għal fdal Ġużeppi ( , ). It-taqsim tal-ktieb Ġudizzju fuq il-popli ta' madwar Iżrael ( , — , ) Ġudizzju fuq Iżrael ( , — , ) Ħames dehriet ( , — , )